Ole Krarup

Ole Krarup (1935–2017)http://politiken.dk/navne/doedsfald/art6152914/Den-glødende-EU-modstander-og-jurist-Ole-Krarup-er-død var en dansk jurist og politiker (EL). Han var professor i rettsvitenskap og medlem av Europaparlamentet for Folkebevægelsen mod EU 1994–2006. Hans fetter er Søren Krarup, politiker for Dansk folkeparti.https://www.kristeligt-dagblad.dk/mennesker/ole-krarup-den-røde-fætter-krarup

Liv og virke
 Bakgrunn
Ole Krarup var sønn av Per Krarup (1906-1977), fetter til presten og politikeren Søren Krarup, og sønnesønn av historikeren Alfred Krarup (1898-1942). Han ble utdannet cand.jur. fra Københavns Universitet i 1959. Fra 1959 til 1961 var han ansatt i det danske Indenrigsministeriet. I 1969 ble han dr.jur. på avhandlingen Øvrighedsmyndighedens grænser.

Professor
Samme år ble han ansatt som professor i rettsvitenskap. På universitetet var han fagansvarlig for fagene forvaltningsrett, statsrett, arbeidsrett og samfunnsjuss. Fra 1972 til 1983 var han bestyrer av Retsvidenskabeligt Institut B.

Parallelt med virksomheten på universitetet var han som advokat engasjert i en rekke profilerte saker av politisk betydning, blant annet: 
 rettssaken mot regjeringen Poul Nyrup Rasmussen, om regjeringens nøytralitetsplikt i forbindelse med folkeavstemninger 
 rettssaken om den danske Grundloven og Maastrichttraktaten 
 rettssaken om rettsforholdet mellom Christiania og staten 
 flere arbeidsrettslige konflikter 

Politiker
Ole Krarup var medlem av danske Socialistisk Folkeparti fram til 1968. Deretter ble han medlem av Venstresocialisterne fram til dannelsen av Enhedslisten i 1989.

Ole  Krarup ble første gang valgt til Europaparlamentet i 1994 og gjenvalgt i 1999 og 2004. I oktober 2005 ble han imidlertid utsatt for en alvorlig trafikkulykke i Strasbourg. Han ble påkjørt mens han var på vei på sykkel til parlamentet, og pådro seg åpent kraniebrudd og indre blødninger. Ved årskiftet 2006/2007 overtok Søren Søndergaard hans plass i Europaparlamentet.

Krarup var kandidat for Enhedslisten i Nordsjælland ved folketingsvalgene i 2007 og 2011, men forlot valgkampen i 2011 etter en episode under en paneldebatt da han fiket til en av de andre deltagerne. Episoden ble beklaget, og forklart både med hans høye alder og traumet han pådro seg ved ulykken.Ole Krarup undskylder lussing, 10. september 2011, b.dk

 Referanser 

 Eksterne lenker 


 Oversikt over publikasjoner av Krarup på hans nettsider

Kategori:Danske medlemmer av Europaparlamentet
Kategori:Enhedslisten-politikere
Kategori:Professorer ved Københavns Universitet
Kategori:Danske jurister
Kategori:Personer fra Aarhus